Sign in / Join .st0{fill:#34437F}.st1{fill:#878787} Thursday, September 16, 2021 ikteb hawn… Fittex Il-Pulizija se tieħu passi kontra żewġ gwardjani b'rabta ma' attentat ta' suwiċidju Minn talk.mt September 15, 2021 talk.mt Fi stqarrija maħruġa minnu, il-Ministru għall-Intern, is-Sigurtà Nazzjonali u l-Infurzar tal-Liġi Byron Camilleri qal li kien mgħarraf li l-Pulizija se tressaq żewġ uffiċjali korrettivi permezz ta' ċitazzjoni quddiem il-Qorti tal-Maġistrati dwar reati ta' natura involontarja. Dan b'rabta mal-inkjesta maġisterjali li nfetħet fil-każ ta' attentat suwiċidju li seħħ fil-Faċilità Korrettiva ta' Kordin nhar is-16 ta' Ġunju 2021. Jirriżulta li l-Maġistrat Inkwerenti sabet nuqqasijiet fil-konfront taż-żewġ uffiċjali korrettivi. Il-ħaddiema konċernati kienu sospiżi b'mod immedjat u huma wkoll soġġetti għall-proċeduri quddiem il-Kummissjoni għas-Servizz Pubbliku. Il-Ministru għall-Intern, is-Sigurtà Nazzjonali u l-Infurzar tal-Liġi talab lill-uffiċċju tal-Avukat Ġenerali biex ikollu kopja procès-verbal in kwistjoni. Il-Ministeru għall-Intern, is-Sigurtà Nazzjonali u l-Infurzar tal-Liġi fakkar ukoll li diġà kien ħatar ukoll bord ai termini tal-Att dwar l-Inkjesti – Kap. 273, bil-għan li jevawla u jagħti rakkomandazzjonijiet dwar l-operat fil-Faċilità Korettiva ta' Kordin. Artiklu preċedenti "L-attenzjoni qed iddur fuq il-varjant ġdid Mu" – Id-DPM Chris Fearne Artiklu li jmiss Mhux iktar obligatorju ċ-ċertifikat tat-tilqima fl-għoti tad-demm